Abscesi i mëlçisë

Abscesi i mëlçisë shkaktohet nga bakteret, parazitët, ose nga funget. Bakteret më të zakonshme janë Eschericia coli, Klebsiella pneumoniae, Bacteroides, Enterococcus. Absceset bakteriale zakonisht pasojnë shtrirjen e infeksionit nga fshikëza e tëmthit. Mundet që absceset bakteriale të shkaktohen edhe nga përhapja hematogjene e infeksioneve nëpërmjet venës porta (rastet me apendisit ose me divertikulit), ose nëpërmjet arteries hepatike (rastet me endokarditit bakterial ose pneumoni). Parazitët që shkaktojnë abscese të mëlçisë zakonisht janë ameba.

 Shenjat, simptomat 
 Ethe, të dridhura.
 Verdhëz.
 Dhimbje në epigastër ose në hipokondrin e djathtë; dhimbja mund të rrezatohet në shpatullën e djathtë.
 Analizat laboratorike 
 Leukocitozë, anemi.
 Fosfataza alkaline mund të jetë e rritur.

 Diagnoza 
 Diagnoza vendoset me ultratingull ose me CT skaner.
 Trajtimi 
 Antibiotikë intravenozë: ampicilinë, gentamicinë, metronidazol.
 Kullim i abscesit me ndërhyrje kirurgjike ose me gjilpërë.
 Metronidazoli është trajtim i përshtatshëm edhe për absceset amebike.
 Komplikimet 
 Shtrirje e abscesit.
 Sepsis.
 Çarje e abscesit dhe rrjedhje e materialit nekrotik.
 Vdekshmëria e abscesit hepatik është rreth 15%.

Kategoria:Patologji
Kategoria:Sëmundje dhe çrregullime